An kwayewa Shugaban Kasar Faransa Macron baya | TRT Hausa
An kwayewa Shugaban ...
An kwayewa Shugaban Kasar Faransa Macron baya
Shugaban Kasar Faransa Emmanuel Macron da jam'iyyarsa ta LREM sun sha babban kayi a zagaye na 2 na kananan zabukan da aka gudanar a kasar.
A daren Lahadin nan aka gudanar da zabukan wadanda aka shirya yi a watan Maris amma sakamakon annobar Corona (Covid-19) aka dage zuwa watan Yuni.
An bayyana cewar mutane miliyan 16 wato kaso 60 na masu jefa kuri'a ne ba su fita zaben ba wanda hakan ya kafa tarihi. A shekarar 2014 adadin na a kaso 34,87.
Kuri'un da aka kirga sun nuna jam'iyyar LREM ta sha kayi a manyan birane kamar yadda ta afku a zagayen farko na zaben. Jam'iyyar EELV kuma ta lashe zabe a garuruwan Lyon, Bordeaux, Strasbourg, Poitiers, Besanchon da Marselle.
Firaminista Edouard Philippe ya samu nasara da kaso 58,83 cikin dari a zaben da ya shiga a Le Havre.
Shugabar Birnin Paris 'yar jam'iyyar PS Anne Hidalgo ta sake lashe kujerarta da kaso 48,7 inda ta samu damar yin tazarce.
A Perpignan kuma jam'iyyar RN ta Marine Le Pen ta yi nasara da kaso 52 na kuri'un da aka jefa inda dan takararta Louis Aliot ya zama magajin gari.
Tag: #Faransa , #Zabe , #Macron
//cdn.trt.net.tr/images/xlarge/rectangle/3768/36f5/b611/593ce9f6c8d0e.jpg?time=1594540302
/hausa/siyasa/2020/06/29/an-kwayewa-shugaban-kasar-faransa-macron-baya-1445046